L 10/22 Euroopa Liidu Teataja 15.1.2009 KOMISJONI OTSUS, 22. detsember 2008, Ühendkuningriigi taotluse kohta seoses Euroopa Parlamendi ja nõukogu määruse (EÜ) nr 593/2008 (lepinguliste võlasuhete suhtes kohaldatava õiguse kohta (,Rooma 1”)) kohaldamisega (teatavaks tehtud numbri K(2008) 8554 all) (2009/26/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artiklit 11a, ning arvestades järgmist: (1) — 17. juunil 2008 võtsid Euroopa Parlament ja nõukogu vastu määruse (EÜ) nr 593/2008 lepinguliste võlasuhete suhtes kohaldatava õiguse kohta (;Rooma 1”). (!) (2) — Vastavalt Ühendkuningriigi ja Iirimaa seisukohta käsitleva protokolli artiklile 1 ei osalenud Ühendkuningriik määruse (EÜ) nr 593/2008 vastuvõtmises. (3) — Vastavalt nimetatud protokolli artiklile 4 teatas Ühendku- ningriik 24. juuli 2008. aasta kirjas, mille komisjon sai kätte 30. juulil 2008, oma kavatsusest määrust (EÜ) nr 593/2008 kohaldada ja selles osaleda. (4) — 11. novembril 2008 esitas komisjon nõukogule Ühend- kuningriigi teate kohta positiivse otsuse, ()) ELT L 177, 4.7.2008, lk 6. ON VASTU VÕTNUD KÄESOLEVA OTSUSE: Artikkel 1 Määrust (EÜ) nr 593/2008 kohaldatakse Ühendkuningriigi suhtes vastavalt artiklile 2. Artikkel 2 Määrus (EÜ) nr 593/2008 jõustub Ühendkuningriigi jaoks alates käesolevast otsusest teatamise kuupäevast. Määrust kohaldatakse alates 17. detsembrist 2009, välja arvatud artikkel 26, mida kohaldatakse alates 17. juunist 2009. Artikkel 3 Käesolev otsus on adresseeritud liikmesriikidele. Brüssel, 22. detsember 2008 Komisjoni nimel asepresident Jacgues BARROT